<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Libertatea Digitală</h2>

    <div id="content">
      <p>
	Situl intitulat „Libertatea Digitală” (<a href="http://libertateadigitala.ro" target="_blank">libertateadigitala.ro</a>) este locul unde centralizăm paginile cu informații detaliate despre evenimentele organizate de Fundația Ceata în România și în afara ei cu ocazia zilelor internaționale dedicate libertății digitale:
      </p>
      <ul>
	<li><a href="http://softwarefreedomday.org/" target="_blank">Ziua Libertății Programelor</a> (engl. = Software Freedom Day)</li>
	<li><a href="http://documentfreedom.org/" target="_blank">Ziua Libertății Documentelor</a> (engl. = Document Freedom Day)</li>
	<li><a href="http://culturefreedomday.org/" target="_blank">Ziua Libertății Culturii</a> (engl. = Culture Freedom Day)</li>
	<li><a href="http://hfday.org/" target="_blank">Ziua Libertății Aparatelor</a> (engl. = Hardware Freedom Day)</li>
	<li><a href="http://educationfreedomday.org/" target="_blank">Ziua Libertății Educației</a> (engl. = Education Freedom Day)</li>
      </ul>
      <p>
	Aceste zile interanționale au scopul de a aduce în atenția publicului larg subiecte importante pentru libertatea utilizatorilor, precum <a href="/filozofie/programe-libere">programe libere</a>, formate libere, <a href="/filozofie/cultură-liberă">cultură liberă</a>, <a href="/filozofie/aparate-libere">aparate libere</a> și educație liberă.
      </p>
      <p>
	În fiecare an, Fundația Ceata organizează evenimente în limba română cu prilejul acestor zile internaționale, atât pe teritoriul României, cât și pe teritoriul Rep. Moldova. <a href="/comunicate/zlp-2013-și-30-de-ani-de-gnu">Ziua Libertății Programelor din 2013</a>, când proiectul GNU a împlinit 30 de ani, a fost sărbătorită de Fundația Ceata prin evenimente în șase orașe: Bălți, București, Chișinău, Cluj-Napoca, Constanța și Râmnicu Vâlcea.
      </p>
    </div>
  </body>
</html>
